Calories in Breyers Ice Cream, Brownie Mud Pie - Nutritional Information and Diet Info
Nutritional Information, Diet Info and Calories in Ice Cream, Brownie Mud Pie Week oue baba uit ma se huis ‘ontvoer’ | Maroela Media
ŉ Baba van ses dae oud is uit haar ma se huis in Meerensee in Richardsbaai ontvoer.
Klein Megan de Lange se biologiese pa het glo Donderdag omstreeks 05:10 met haar uit die huis verdwyn.
Megan het ŉ pienk hempie en grys broek aangehad toe sy vermis geraak het.
Volgens Missing Children SA ry die man wat Megan na bewering ontvoer het met ŉ swart Citroën met ŉ GP-registrasienommer.
Kol. Thembeka Mbele, polisiewoordvoerder in KwaZulu-Natal, het bevestig die Richardsbaai-polisie ondersoek ŉ saak van ontvoering.
“[Die ma], haar vriend en die baba het in hul huis in Richardsbaai geslaap. Nadat sy wakker geword het, het sy besef die baba en haar vriend is nie meer in die woonstel nie en sy kon hulle nêrens opspoor nie. Die baba se klere en doeke was ook nie meer daar nie,” het Mbele gesê.
Klein Megan de Lange word steeds vermis. (Foto: Facebook)
Enigiemand met inligting word versoek om Stop Misdaad by 08600 10111 of die Richardsbaai-polisie by 035 901 2400 te bel.
Ai hy gaan nie daarmee weg kom nie groot deure wag vir hom
Nee aarde jong man wat het jy gedink, die babatjie lyk goed versorg en as sy goed nie regdoen, kan jy haar mos aankla. Hul raak net boser. Vat haar terug na haar Mamma, werk julle dinge uit soos grootmense.
En as jy sê vat ‘n verhouding stadig, maak seker, bly weg van seks en trou eers na julle doodseker gemaak het julle is regtig vir mekaar bedoel, dan reën die beskuldigings neer van outyds, agter die tyd, verkramp, los ons tog net uit en en en.
Hoekom plaas hul nie n foto van die “vriend” nie, gaan dalk dan vinniger opgespoor word.
Ek sal nie so snel oordeel nie. Ons ken nie die agtergronde nie. Wat het die ma gedoen? Hoekom kom die pa tot so drastiese stap? Baie kere is bewys dat die ma ook lekker tricks het om die omgewing te mislei. Nee laat ons wag totdat ons die pa gehoor het. Dat die pa in die tronk moet, ek sien die regtertjies met hulle beriggies al lekker veroordelend werk. Die ma’s is nie altyd so onskuldig nie. Ek se weer laat ons wag met oordeel en veroordeel. Praat uit ondervinding.